Kalkkikääpä

Kalkkikääpä (Antrodia crassa) pohjoinen kääpälaji, joka on luokiteltu erittäin uhanalaiseksi.

Kalkkikääpä kasvaa resupinaattisesti ja on monivuotinen. Itiöemä on noin kämmenen kokoinen ja yleensä ellipsin muotoinen. Tuoreena sen rakenne on hauraan juustomainen, pinta sileä ja väri kalkinvalkoinen, kuivuessaan se ei halkeile (vertaa halkeilevaan katkokääpään) ja siitä tulee liitumaisen kova ja väri pysyy joko ennallaan tai hieman kellertyy (toisin kuin sitkaskääpä, joka tummuu). Tuoksu makean hedelmäinen ja hyvä, mutta maku kitkerä. Vanhoissa itiöemissä reuna vetäytyy ja muuttuu harmaaksi. Kalkkikääpä ei muodosta portaita tai pseudopileuksia kuten sitä muistuttava kalvaskääpä. Pillit säännöllisen pyöreitä ja niitä 6–7 millimetrillä.

Kalkkikäävän vanhimmat tyviosat rappeutuvat murenevaksi valkeaksi massaksi, joten kääpä irtoaa helposti alustastaan. Isäntäpuuna kangasmetsissä kauan maassa maanneet männyt, joissa kalkkikääpä kasvaa lähellä maakosketusta. Ruskolahottaja.

Katso myös 
Käävät metsien suojeluarvon indikaattoreina

Lähteet

Aiheesta muualla 
Laji.fi: Kalkkikääpä (Antrodia crassa)
Kalkkikääpä. SYKEn lajiesittelyt. www.ymparisto.fi/Lajit. Päivitetty 4.12.2014.

Fomitopsidaceae
Ruskolahosienet